કિસિંગ આમ તો કામસૂત્રનો ભાગ છે પરંતુ કેટલાંક લોકો તેને આધુનિકતાનું પ્રતીક અને પાશ્ચાત્ય સંસ્કૃતિની અસર માને છે. ઘણા ભારતીયો માટે ખાનગીમાં કિસ કરવી તે પબ્લિકમાં કિસ કરવા કરતા વધુ સારો અનુભવ છે. આ જ કારણે ગુજરાતી સિનેમામાં કિસિંગ સીન્સ નથી હોતા. અભિનેત્રી દીપના પટેલ જણાવે છે કે મોટાભાગી ગુજરાતી ફિલ્મો પારિવારિક મનોરંજન માટે હોય છે અને કિસિંગ સીન પરિવારજનો સાથે જોવામાં અન્કમ્ફર્ટેબલ લાગે છે. તે જણાવે છે, “પ્રેમ વ્યક્ત કરવાની અનેક જુદી જુદી રીતો છે. દર વખતે કિસિંગ સીન દેખાડવો જરૂરી નથી. કોઈપણ કારણ વિના કિસિંગ સીન દર્શાવવો વલ્ગર દેખાય છે. જો કિસ એ સ્ટોરીનો મહત્વનો ભાગ હોય તો તે સારી રીતે શૂટ થાય તે જરૂરી છે. ઘણા ઓછા ફિલ્મમેકર્સ તે કરી શકે છે.”